

Ára: 180 Ft

IX. évf. 24. szám Szentháromság vasárnapja 2022. június 12.

****

A Magyar Katolikus Püspöki Konferencia nyári rendes ülésen hozott döntés alapján életvédő napot szervez. Ezen a napon, egyazon időben az ország összes egyházmegyéjében vetítik le a **Váratlan élet** c. amerikai játékfilmet. A történet középpontjában az életvédelem áll, kendőzetlen valósággal mutatja be az abortuszt és annak következményeit, de Isten irgalmát is erősen sugallja.

**Diakónusszentelés a Váci Egyházmegyében 2022**

2022. június 18-án 10:00 órakor a váci Piarista templomban Marton Zsolt megyéspüspök úr diakónussá szenteli Szabó Gábor és Urbán Gábor papnövendékeket.

A gyülekezés és a liturgikus ruhák felöltése szokás szerint a *Püspöki Palotában* történik, innen vonulunk át a templomba.

A szertartás után a Palota belső udvarán lesz agapé.

Parkolásra az alábbi lehetőségeket tudjuk biztosítani:

1. A Püspöki Palota előtti parkolóban, mindkét oldalon.

2. A Székesegyház előtt a macskaköves részen (vigyázat: csak a macsaköves rész a miénk, a járda és az úttest fizetős parkoló, oda ne álljunk!).

Aki ezeken a helyeken nem talál parkolóhelyet, a Duna-parton tud ingyenesen parkolni.

**Országos Roma Zarándoklat**

2022. július 2-án az országos roma zarándoklat főcelebránsa Palánki Ferenc püspök atya lesz.

A 14 év alatti gyermekek számára külön foglalkozást biztosítunk 12:30-ig. A busztámogatási igényeket a regisztrációs felületen várjuk.

**9:30** Köszöntő örömének - szendrőládi és nyírkátai dicsőítő zenekarok

**9:45** Elmélkedés – Lakatos Péter atya, országos cigánypasztorációs referens

**10:15** Tanúságtételek

**11:30** Szentmise – Palánki Ferenc debrecen-nyíregyházi megyéspüspök

**13:00** Ebédidő

**14:00-15:30** Közösségi színpadi műsorok

Kedves Testvérek!

A buzgóságban ne lankadjatok! Legyetek tüzes lelkületűek: az Úrnak szolgáltok.

(Róm 12,11)

Újra zarándoklatra készülünk Mártraverebély-Szentkútra, ahol július 2-án, szombaton Lakatos Péter atya, országos cigánypasztorációs referens vezetésével vehetünk részt az országos roma búcsún. Sarlós Boldogasszony ünnepén újra felidézhetjük találkozásainkat az Úrral, és erőt meríthetünk belőlük közösségünkben végzett szolgálatunkhoz.

9:30-tól elmélkedés, tanúságtétel, gyónási lehetőség, közös szentmise várja a zarándokokat, majd az ebéd után a résztvevő csoportok rövid, max. 10 perces rövid műsorát tekinthetjük meg.

Kérjük, hogy a csoportok jelentkezésüket **június 27-ig**tegyék meg!Jelentkezési felület [itt érhető el](https://forms.gle/2vHAwxRtc5QcciMr5). Itt várjuk az előadó csoportok jelentkezését, és a busztámogatási igényeket is.

Az utazásokat az idén korlátozott mértékben tudjuk támogatni, kérjük, hogy a regisztrációs felületen jelezzétek kéréseiteket. Fontos tudnivaló, hogy kizárólag a csoportok részére bérelt buszokat tudjuk támogatni, személyautókat nem. Továbbá csak a Boldog Ceferino Intézet nevére kiállított számla ellenében tudunk támogatást adni, a buszbérlési költség max. 50 százalékáig, abban az esetben, ha a busz férőhelyeinek legalább 65 százaléka kihasznált. (A regisztrációt követően az érintett közösségvezetőkkel felvesszük a kapcsolatot, hogy a támogatás utalásának részleteit előre egyeztessük.)

Az ebédről mindenki maga gondoskodik: a kegyhelyen előzetesen megrendelt és előre fizetett ebédet a [foglalas@szentkut.hu](mailto:foglalas@szentkut.hu) címen lehet egyeztetni. **Ennek határideje 2022. június 27**. A csoportvezetők csoportonként rendelhetnek 1200 Ft/adag áron gulyáslevest.

További információ: [bangimagyar.anna@boldogceferinointezet.hu](mailto:bangimagyar.anna@boldogceferinointezet.hu) és +36 30/199 2652

Szeretettel várjuk a zarándokokat!

Lakatos Péter atya nevében,

Bángi-Magyar Anna és Bágya János szervezők

****

****

Az **Emberi Erőforrások Minisztériumának Kultúráért Felelős Államtitkársága** az elmúlt év végén a *„Köszönjük, Magyarország” Program* keretében felhívást tett közzé fiatal magyar írók, költők részére alkotóművészetüket egyedi módon bemutató, a középiskolás korosztálynak szóló csoportos előadások létrehozására és megvalósítására.

Támogató céljaa kortárs magyar irodalom népszerűsítése és élményszerű megismertetése a fiatalok körében, a kortárs alkotókkal való közvetlen találkozás által, elsősorban **művelődési házak és könyvtárak** által szervezett programok keretében.

A díjazott csoportos produkciók a „Köszönjük, Magyarország!” program felületén az **író** kategória kiválasztásával, a fenti célkitűzés figyelembevételével létrehozott események benyújtásával érhetők el.

Teljesítési határidő: 2022. június 30.

Köszönjük, hogy kortárs irodalmi rendezvények megszervezésével Önök is támogatják a fiatal alkotók és a középiskolás generáció találkozását!

Üdvözlettel és tisztelettel:"Köszönjük, Magyarország!" program 2021/22 [www.koszonjukmagyarorszag.hu](http://www.koszonjukmagyarorszag.hu/)

**SZEMÉLYI VÁLTOZÁSOK A VÁCI EGYHÁZMEGYÉBEN**

Marton Zsolt váci megyéspüspök a következő személyi változásokat rendelte el a Váci Egyházmegyében:

**2022. július 1-i hatállyal:**

**Gáspár Istvánt** minden eddigi feladata megtartása mellett, **felmentem** a Szolnok-Szandaszőlős plébánia, plébániai kormányzói szolgálata alól.

**Polcz Zoltánt** **felmentem** a Szolnok-Szandaszőlős plébánia, plébános-helyettesi valamint a Szolnok-Belváros plébánia kápláni szolgálata alól.

**Kinevezem** a Balassagyarmat-Fő plébánia káplánjává.

**Lédeczi Dénest** minden eddigi feladata megtartása mellett, **kinevezem** a Szolnok-Szandaszőlős plébánia plébániai kormányzójává.

**Hugyecz Balázst** **felmentem** a Balassagyarmat-Fő plébánia kápláni szolgálata alól.

**2022. augusztus 1-i hatállyal:**

**Molnár Zsoltot** minden eddigi feladata megtartása mellett, **kinevezem** Vác-Alsóváros (Erdőkürt fíliával) plébánosává, Vác-Felsőváros plébániai kormányzójává, valamint a váci Szent Kereszt Ferences templom és Vác-Hétkápolna templomigazgatójává.

**Görbe Józsefet** **felmentem** a Vác-Alsóváros (Penc, Vácduka, Erdőkürt fíliával) és Vác-Felsőváros plébániák plébánosi valamint a váci Szent Kereszt Ferences templom és Vác-Hétkápolna templomigazgatói szolgálata alól.

Továbbá felmentem a váci Karolina Katolikus Általános Iskola, Székesegyházi Kórusiskola és Alapfokú Művészeti Iskola spirituális szolgálata alól.

**Kinevezem** Kartal plébánia plébánosává valamint Verseg plébánia plébániai kormányzójává.

**Dr. Kovács Györgyöt** **felmentem** a Vác-Alsóváros és Vác-Felsőváros plébániákon végzett kápláni szolgálata alól, a Hivatásgondozó Bizottsági és a Váci Egyházmegye Művészeti Bizottsági tagsága alól valamint a kismarosi Kafarnaum Házban végzett oktatói feladatai alól, és a Székesegyházi Kincstár és Egyházmegyei Gyűjtemény művészeti tanácsadói feladatai alól.

Kérésének helyt adva, elengedem a Jézus Társasága Magyarországi Rendtartományába.

**Dr. Varga Lajost** minden eddigi feladata megtartása mellett, **megbízom** Erdőkürt fília lelkipásztori ellátására.

**Dr. Tanczik Balázst felmentem** az ecseri plébánia plébánosi szolgálata alól, és **kinevezem**Vác-Alsóváros (Erdőkürt fíliával) és Vác-Felsőváros plébános-helyettesévé.

**Dr. Csiba Tibort** minden eddigi feladata megtartása mellett, **kinevezem** Ecser plébánia plébániai kormányzójává.

**Balázs Andrást** minden eddigi feladata megtartása mellett, **kinevezem** a váci Karolina Katolikus Általános Iskola, Székesegyházi Kórusiskola és Alapfokú Művészeti Iskola spirituálisává.

**Nagy Richárdot felmentem** a kartali plébánia plébánosi, valamint a versegi plébánia plébániai kormányzói szolgálata alól.

**Kinevezem** a karancslapujtői plébánia (Karancsberény és Marakodi-puszta fíliákkal) plébánosává, valamint Litke (Ipolytarnóc, Mihálygerge fíliákkal), Karancskeszi és Egyházasgerge plébániák plébániai kormányzójává.

**Krizsán Zoltánt** **felmentem** a karancslapujtői plébánia (Karancsberény, Marakodi-puszta filiákkal) plébánosi, valamint Litke (Ipolytarnóc, Mihálygerge fíliákkal), Karancskeszi, Egyházasgerge plébániák plébániai kormányzói szolgálata alól. **Kinevezem** Hatvan-Belváros plébánia plébánosává.

**Kecskés Attilát** minden eddigi feladata megtartása mellett, **felmentem** a Hatvan-Belváros plébánia, plébániai kormányzói szolgálata alól.

**Finta Lajost felmentem** a Hatvan-Belváros plébánia valamint a Hatvan-Új plébánia (Kerekharaszt fíliával) kisegítő lelkészi szolgálata alól.

**Kinevezem** a dunavarsányi plébánia (Délegyháza, Nagyvarsány fíliákkal) plébánosává.

**Kiss R. Sándort felmentem** a dunavarsányi plébánia (Délegyháza, Nagyvarsány fíliákkal) plébánosi szolgálata alól és nyugállományba helyezem.

**Szabó Lászlót** **felmentem** a Sülysáp-Tápiósüly-i plébánia plébániaszervező akolitusi szolgálata alól.

**Horváth Bertalant** minden eddigi feladata megtartása mellett, **felmentem** a Sülysáp-Tápiósüly-i plébánia moderátori feladatainak ellátása alól.

**Pálfalvi Tamást** **felmentem** a Salgótarján-Fő plébánián végzett kápláni szolgálata alól.

**Kinevezem** a Sülysáp-Tápiósüly-i plébánia plébániai kormányzójává.

**Bógár Zsoltot felmentem** a Dunaharaszti-Fő plébánia kápláni szolgálata alól. **Kinevezem** a Salgótarján-Fő plébánia káplánjává.

**Láng Andrást** minden eddigi feladata megtartása mellett, **felmentem**a Dunaharaszti-Főplébánia plébánosi valamint a Dunaharaszti-Rákócziliget plébánia plébániai kormányzói szolgálata alól.

**Dr. Sztankó Attilát felmentem** a Gödöllő-Máriabesnyő plébánia plébánosi szolgálata alól valamint a Mater Salvatoris Lelkigyakorlatos Ház igazgatói megbízatása alól.

**Kinevezem** a Dunaharaszti-Főplébánia plébánosává valamint a Dunaharaszti-Rákócziliget plébánia plébániai kormányzójává.

**Virth Józsefet** **OFM Cap** **kinevezem** a Gödöllő-Máriabesnyő-i plébánia plébánosává.

**Tellan Sergio OFM Cap kinevezem** a Gödöllő-Máriabesnyő-i plébánia káplánjává.

**Kovács Andrást** minden eddigi feladata megtartása mellett, **kinevezem** a Mater Salvatoris Lelkigyakorlatos Ház igazgatójává.

**Csonka Csabát** minden eddigi feladata megtartása mellett, **felmentem** a héhalmi plébánia, plébániai kormányzói szolgálata alól.

**Miklós Zalánt** minden eddigi feladata megtartása mellett **kinevezem** a héhalmi plébánia plébániai kormányzójává.

**Rolik Róbertet** minden eddigi feladata megtartása mellett **felmentem** Őrbottyán plébánia moderátori szolgálata alól és **kinevezem** Őrbottyán (Vácbottyán fíliával) plébániai kormányzójává.

**Bolyky Miklóst** **felmentem** az őrbottyáni plébánia plébániaszervező diakónusi szolgálata alól és **kinevezem** Veresegyház, Erdőkertes és Őrbottyán plébániák, plébániai diakónusává.

**Vagyóczky Józsefet** **felmentem** a cserhátsurányi (Cserháthaláp fíliával), a terényi (Szanda fíliával) és a herencsényi plébániákon betöltött plébánosi szolgálata alól és nyugállományba helyezem.

**Simon Zoltánt** **kinevezem** a cserhátsurányi (Cserháthaláp fíliával), a terényi (Szanda fíliával), valamint a herencsényi plébánia plébániaszervező diakónusává.

**Dóbiás Zalánt** minden eddigi feladata megtartása mellett, **kinevezem**Cserhátsurány (Cserháthaláp fíliával), Terény (Szanda fíliával), valamint Herencsény plébániák moderátorává.

**Fr. Posztós Eriket OFM** **felmentem** a szécsényi plébánia plébánosi szolgálata alól.

**Fr. Komáromi Botond P. Jóbot felmentem** a szécsényi plébánia kápláni szolgálata alól, és **kinevezem** a szécsényi plébánia plébánosává.

**Fr. Hajas László P. Ámoszt** **kinevezem** a szécsényi plébánia káplánjává.

**Penc fíliát**, a Vác-Alsóvárosi plébániától, Sződ plébániához rendelem. Plébániai kormányzója **Jerzy Nowak**.

**Vácduka fíliát**, a Vác-Alsóvárosi plébániától, Sződligethez rendelem. Plébániai kormányzója **Starostka Stanislaw**.

HIRDETÉSEK

**2022. június 1.** napjától az Országos Tűzvédelmi Szabályzatról szóló 54/2014. (XII. 5.) BM rendelet 225. (1) bekezdése alapján, ha jogszabály másként nem rendelkezik, **a lábon álló növényzet, tarló, növénytermesztéssel összefüggésben és a belterületi, valamint a külterületen lévő zártkerti ingatlanok használata során keletkezett hulladék SZABADTÉRI ÉGETÉSE TILOS!**

Bercel Községi Önkormányzat képviselő-testületének az avar és kerti hulladékok nyílt téri égetéséről szóló 11/2015. (IV. 25.) önkormányzati rendelete felülvizsgálata és hatályon kívül helyezése folyamatban van, annak tárgyalására a soron következő képviselő­testületi ülésen kerül sor a jogszabályi előírásoknak megfelelően.

Kérjük az Ingatlan-tulajdonosokat, lakókat a rendelkezés betartására, **a hétfőnkénti és péntekenkénti kerti hulladékégetés lehetősége 2022. június 1. napjától megszűnt!**

**2022.06.12.V 16:00 Egyházközségi Bábszínház a Becskei Templomban**

2022.06.13. H Páduai Szent Antal áldozópap és egyháztanító E

17:00 Szentmise a Vanyarci Boldog Ceferino Közösségi Házban

2022.06.15 Sz Árpád-házi Boldog Jolán szerzetesnő – E

17:00 Szentmise a Nógrádkövesdi Templomban

2022.06.16. Cs 19:00 Szentségimádás a Berceli Templomban

2022.06.17. P 17:00 Szentmise a Berceli Templomban

**2022.06.18.Sz 10:00 Diakónusszentelés a Váci Piarista templomban**

17:00 Szentmise a Berceli Templomban

**2022.06.19 V 08:30 Szentmise és Úrnapi körmenet Bercelen**

**10:30 Szentmise a Galgagutai Templomban**

**10:30 Igeliturgia a Becskei Templomban**

**12:00 Igeliturgia a Szécsénkei Templomban**

**11:30 Elsőáldozók gyóntatása Nógrádkövesden**

**12:00 Elsőáldozási Szentmise a Nógrádkövesdi Templomban**

**Dicsőítő Sziget Szigetmonostor Faluház** *9:00 – Prazsák László – reggeli dicsőítés 10:00 – dr. Csókay András – előadás 11:00 – Úrnapi szentmise és református istentisztelet Sillye Jenő és barátai, illetve Prazsák László (Imádság Háza) zenei szolgálatával 12:00 – Virághintő hagyományos eucharisztikus körmenet 13:00 – Főzőverseny és szigeti étkek Kerti Színpad\*Faluház Színpad 14:00 – Madárdal\*13:30 – Bari Laci 15:00 – Dramatizált Biblia\*14:10 – The Sign 16:00 – Gryllus Dániel – Pál apostol\*14:55 – Bolyki Balázs és a B4 Before 17:00 – Kaláka\*15:25 – Andelic Jonathan Jota 18:00 – Hellinger András – Golgota\*16:05 – Fóris Rita FourISFive 16:50 – Szabó Balázs 17:45 – Ferenczi György és az 1ső Pesti Rackák 19:00 – Hálapercek 20:00 – Eucharist & Friends Gável András / Gável Gellért / Mező Misi / Czinke Máté / Heinczinger Mika / Fóris Rita / Csiszér László / Prazsák László / Ferenczi György / Szabó Balázs 22:00 – Szigeti Veszedelem – Táncház*

**2022.06.24. P 18:00 Váratlan élet film. Vác Apor Vilmos Főiskola**

**2022.07.02. Országos Roma Zarándoklat Mátraverebély-Szentkút**

**2022.07.09. Romanap Nógrádkövesden**

**2022.07.18-22 Embert a fedélzetre Nyári Fiútábor**

**2022.09.17. Sz 10:30 Bellarmin Szent Róbert ünnepi Szentmise és harang megáldása**

**Becskén főcelebráns: Dr. Varga Lajos segédpüspök**

**2022.10.01. Sz 17:00 Búcsúi Szentmise és felújított harang megáldása**

**Nógrádkövesden főcelebráns: Dr. Varga Lajos segédpüspök**

**2022.11.11.P 17:00 Búcsúi Szentmise és Felújított templom megáldása**

**Szécsénkén főcelebráns: Marton Zsolt megyéspüspök**



Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005

**Minden jog fenntartva, beleértve a másoláshoz, digitalizáláshoz való jogot is.**